Пра комплексны падыход у арганізацыі работы з адоранымі навучэнцамі і іх прафарыентацыю расказала І.В.Зарэцкая, намеснік дырэктара Брэсцкага абласнога цэнтра турызму і краязнаўства дзяцей і моладзі. Па яе словах, удзел у экалагічных мерапрыемствах абласнога, рэспубліканскага і міжнароднага ўзроўняў даў пуцеўку ў жыццё не аднаму пакаленню дзяцей, якія праяўляюць цікавасць да навукова-даследчай дзейнасці, біялогіі і аграбіялогіі, гідрабіялогіі, кветкаводства, арніталогіі, лесаразвядзення, сельскай гаспадаркі і інш. Многія вучні сталі вядомымі вучонымі, педагогамі, ляснічымі і леснікамі, урачамі, некаторыя яшчэ вучацца ў аспірантуры або займаюцца эколага-біялагічнай дзейнасцю ва ўстановах агульнай сярэдняй і дадатковай адукацыі вобласці.